Emile Minnie hou Sondag konsert | George Herald
Emile Minnie hou Sondag konsert
Wednesday, 15 June 2016, 07:23
SA kabaretster Emile Minnie, is in George op 19 Junie om 16:00 in die George-kunsteteater.
SUID-KAAP NUUS - Die Suid-Afrikaanse kabaretster Emile Minnie, se stem is ryk; sy klavierspel is fenomenaal en hy het 'n indrukwekkende verhoogpersoonlikheid.
"Emile nooi jou na 'n uur van topgehalte vermaak op 19 Junie om 16:00 in die Oakhurst Insurance George Arts Theatre in George. Kom beleef hoe die dinamiese kunstenaar die verhoog ophelder met sy passie en energie."
Emile word deur Laurika Rauch beskryf as een van SA se top-Afrikaanse liedjieskrywers. Sy het drie van Emile se liedjies op haar nuutste album opgeneem, en resensente is dit eens dat Emile se liedjies absoluut puik is.
Kom geniet 'n romantiese optrede met Emile Minnie en die mooiste Franse melodieë. Ou bekendes soos La vie en rose en Je ne regrette rien kry 'n nuwe baadjie met Emile se vars klavierverwerkings. Kom beleef die sjarme van die Franse chanson, aangebied met Emile se kenmerkende energie en styl.
Emile se Nagmusiek album is genomineer vir 'n Sama vir beste alternatiewe Afrikaanse album. Hy was onder die topdrie in die Huisgenoot Tempo Liedjiekompetisie, hy is genomineer vir 'n Kanna by die KKNK en hy was een van die finaliste.